open-index/open-wikipedia-markdown huggingface dataset:
পুরু রাজ কুমার

**পুরু রাজ কুমার** হলেন একজন ভারতীয় চলচ্চিত্র অভিনেতা। তিনি কিছু হিন্দি চলচ্চিত্রে অভিনয় করেছেন।

## প্রারম্ভিক জীবন ও শিক্ষা
পুরু রাজ কুমার ১৯৭০ সালের ৩ মার্চ জন্মগ্রহণ করেন। তার বাবার নাম রাজ কুমার ও মায়ের নাম গায়ত্রী। তার বাবা একজন চলচ্চিত্র অভিনেতা ছিলেন। তিনি গেটিসবার্গ কলেজে অর্থনীতি, মনোবিজ্ঞান ও থিয়েটার নিয়ে পড়াশোনা করেছেন।

## কর্মজীবন
পুরু রাজকুমার অভিনীত প্রথম চলচ্চিত্র *বাল ব্রহ্মচারী* ১৯৯৬ সালে মুক্তি পেয়েছিল। চলচ্চিত্রটিতে তিনি কারিশমা কাপুরের বিপরীতে অভিনয় করেছিলেন। এর চার বছর পর, ২০০০ সালে তিনি *হামারা দিল আপকে পাস হ্যায়* শিরোনামের একটি চলচ্চিত্রে খলচরিত্রে অভিনয় করেন। ২০০০ সালে তার চলচ্চিত্র *[[মিশন কাশ্মীর]]* ও মুক্তি পেয়েছিল। ২০০১ সালে তার অভিনীত তিনটি চলচ্চিত্র মুক্তি পেয়েছিল। চলচ্চিত্রগুলো হল *খাতরোঁ কে খিলাড়ি*, *উলঝান* ও *অর্জুন দেবা*। ২০০২ সালে তার অভিনীত চারটি চলচ্চিত্র মুক্তি পেয়েছিল। এগুলো হল, *ভারত ভাগ্য বিধাতা*, *বাঁধ*, *ইট কা জওয়াব পাত্থার* ও *দুশমনি*। ২০০৩ সালে তিনি *এলওসি কার্গিল* চলচ্চিত্রে অভিনয় করেছিলেন।

পুরু রাজ কুমার অভিনীত চলচ্চিত্রগুলো ভালো ব্যবসা না করতে পারার দরুন তিনি বলিউডে নিজের অবস্থান শক্ত করতে পারেন নি। ২০০৪ সালে তার অভিনীত চলচ্চিত্র *জাগো* প্রেক্ষাগৃহে মুক্তি পায়। এর দুই বছর পর, ২০০৬ সালে তাকে দেখা যায় *উমরাও জান* চলচ্চিত্রে। ২০০৭ সালে তার অভিনীত *দোষ* শিরোনামের চলচ্চিত্রটি প্রেক্ষাগৃহে মুক্তি পেয়েছিল। ২০১০ সালে তার অভিনীত চলচ্চিত্র *[[বীর (চলচ্চিত্র)|বীর]]* প্রেক্ষাগৃহে মুক্তি পেয়েছিল। ২০১৪ সালে তাকে দেখা গিয়েছিল *[[অ্যাকশন জ্যাকশন|অ্যাকশন জ্যাকসন]]* চলচ্চিত্রে।

## চলচ্চিত্র তালিকা

## ব্যক্তিগত জীবন
পুরু রাজ কুমার ক্রোয়েশীয় মডেল কোরালজিকা গ্রদাকের সাথে ২০১১ সালের ১৪ অক্টোবর ক্রোয়েশিয়ার রাজধানী জাগরেবে বিবাহবন্ধনে আবদ্ধ হন।

## সমালোচনা
পুরু রাজ কুমারের বিরুদ্ধে অভিযোগ করা হয়ে থাকে যে তিনি ১৯৯৩ সালের ১৭ ডিসেম্বর মুম্বইয়ের বান্দ্রার ফুটপাথে শুয়ে থাকা আট ব্যক্তির ওপর গাড়ি চালিয়ে দিয়েছিলেন। এই ঘটনায় তিনজন নিহত হয়েছিল। তার বিরুদ্ধে আরো অভিযোগ করা হয়ে থাকে যে, ঘটনার সময়ে তিনি মদ্যপ অবস্থায় গাড়ি চালাচ্ছিলেন। এই ঘটনার জন্য তাকে গ্রেফতার করা হয়েছিল। পরবর্তীতে, তিনি মুক্তি পান। বলা হয়ে থাকে যে, আদালতের বাইরে অর্থের বিনিময়ে মামলাটির নিষ্পত্তি করা হয়েছিল।

## তথ্যসূত্র

## বহিঃসংযোগ
* 

বিষয়শ্রেণী:১৯৭০-এ জন্ম
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:জীবিত ব্যক্তি
বিষয়শ্রেণী:গেটিসবার্গ কলেজের প্রাক্তন শিক্ষার্থী
বিষয়শ্রেণী:মুম্বইয়ের অভিনেতা
বিষয়শ্রেণী:ইঙ্গ-ভারতীয় ব্যক্তিত্ব
বিষয়শ্রেণী:কাশ্মীরি পণ্ডিত
নেচার কমিউনিকেশন

**নেচার কমিউনিকেশন** ২০১০ থেকে নেচার পাবলিশিং গ্রুপ দ্বারা প্রকাশিত একটি পিয়ার-পর্যালোচিত উন্মুক্ত প্রবেশাধিকার বৈজ্ঞানিক জার্নাল । এটি পদার্থবিজ্ঞান, রসায়ন, পৃথিবী বিজ্ঞান এবং জীববিজ্ঞান সহ প্রাকৃতিক বিজ্ঞানকে অন্তর্ভুক্ত করে।

## ইতিহাস
প্রতিষ্ঠানের প্রধান সম্পাদক ছিলেন লেসলি আনসন, এরপরে জোয়ার্গ হেবার, ম্যাগডালেনা স্কিপার এবং এলিসা ডি রানিরি  । জার্নালের লন্ডন, নিউ ইয়র্ক সিটি এবং সাংহাইতে সম্পাদকীয় অফিস রয়েছে।

অক্টোবর ২০১৪ থেকে, জার্নালটি কেবল নিবন্ধ প্রক্রিয়াকরণ চার্জ দিতে ইচ্ছুক লেখকদের জমা দেওয়া নিবন্ধ গ্রহণ করেছে।

২০১৫ সালের শেষ নাগাদ প্রকাশিত জমা দেওয়ার কিছু অংশ কেবল গ্রাহকদের জন্য উপলব্ধ ছিল। জানুয়ারী ২০১৬ এ, সমস্ত সামগ্রী জনগণের জন্য অবাধে পড়ার উপযোগী হয়ে উঠেছে। 

## বিন্যাস ও সূচীকরণ
জার্নালটি বিমূর্ত এবং ইনডেক্স করা হয়েছে:  *জার্নাল উদ্ধৃতি রিপোর্ট* অনুসারে, জার্নালটির ২০১৮ এর প্রভাবের গুণক অনুযায়ী ১১.৮৮০ অবস্থানে রয়েছে। 

## উপসম্পাদকীয়
২০১৭ সালে, নেচার পাবলিশিং গ্রুপ *নেচার* ব্র্যান্ডের অধীনে তিনটি "সাবজর্নাল" তৈরি করার ঘোষণা করে: *যোগাযোগ জীববিজ্ঞান*, *যোগাযোগ রসায়ন*  এবং *যোগাযোগ পদার্থবিজ্ঞান* ।  এই উন্মুক্ত প্রবেশাধিকার  জার্নালগুলি *প্রকৃতি যোগাযোগের* চেয়ে কম প্রকাশনার ফি সরবরাহ করে, তাদের আরও বিশেষজ্ঞের স্মৃতি প্রতিফলিত করে। বিষয়গুলোকে গ্রহণযোগ্য হতে, পান্ডুলিপিগুলিতে গবেষণার একটি বিশেষ ক্ষেত্রে নতুন অন্তর্দৃষ্টি নিয়ে আসা উল্লেখযোগ্য অগ্রগতির প্রতিনিধিত্ব করে।     নেচার পাবলিশিং গ্রুপের জার্নালগুলি প্রত্যাখ্যান করা পান্ডুলিপিগুলি এনপিজির স্বয়ংক্রিয় স্থানান্তর পরিষেবার মাধ্যমে তিনটি যোগাযোগ-ব্র্যান্ডের জার্নালে পর্যালোচকদের রিপোর্টের সাথে পাণ্ডুলিপি স্থানান্তর করতে বেছে নিতে পারে।  বিকল্পভাবে, লেখকরা একটি নতুন পর্যালোচনার জন্য অনুরোধ করতে পারেন।

## আরো দেখুন

* *[[নেচার|প্রকৃতি]]* 
* *[[সাইন্টিফিক রিপোর্ট]]*

## তথ্যসূত্র

## বহিঃসংযোগ

* 

বিষয়শ্রেণী:উন্মুক্ত প্রবেশাধিকার গবেষণা সাময়িকী
বিষয়শ্রেণী:সাময়িকী
বিষয়শ্রেণী:ইংরেজি ভাষার গবেষণা পত্রিকা
বিষয়শ্রেণী:ক্রমাগত গবেষণা পত্রিকা
কপিলা বিজেগুণবর্ধনে

**কপিলা ইন্ডাকা বীরাক্কোডি বিজেগুণবর্ধনে** (; জন্ম: ২৩ নভেম্বর, ১৯৬৪) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৮ থেকে ১৯৯২ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে কলম্বো ক্রিকেট দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **কপিলা বিজেগুণবর্ধনে**।

## প্রথম-শ্রেণীর ক্রিকেট
১৯৮৬-৮৭ মৌসুম থেকে ১৯৯২-৯৩ মৌসুম পর্যন্ত কপিলা বিজেগুণবর্ধনের প্রথম-শ্রেণীর খেলোয়াড়ী জীবন চলমান ছিল। ধীর স্থির লয়ে মিডিয়াম পেস বোলিং করতেন। যখন জাতীয় দলে খেলার সুযোগ পেয়েছেন, তখনি তিনি যথাসাধ্য নিজেকে মেলে ধরার চেষ্টা করেছেন। আন্তর্জাতিক পর্যায়ের খেলা পেস বোলিং করে সফলতা পাননি। নিখুঁত নিশানা ও বলকে নিয়ন্ত্রণে রাখতে না পারার কারণে ব্যাটসম্যানদের কাছে তার বোলিং বেশ মার খান। এক পর্যায়ে দল নির্বাচকমণ্ডলী কেবলমাত্র একদিনের আন্তর্জাতিকে উপযোগী হিসেবে দলে রাখেন।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও ছাব্বিশটি একদিনের আন্তর্জাতিকে অংশগ্রহণ করেছেন কপিলা বিজেগুণবর্ধনে। ২২ আগস্ট, ১৯৯১ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরফলে, শ্রীলঙ্কার ৫০তম টেস্ট ক্যাপধারীর সম্মাননা পান। এরপর, ২ জানুয়ারি, ১৯৯২ তারিখে ফয়সালাবাদে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি। ১৯৯২ সালের ক্রিকেট বিশ্বকাপে অংশ নেন।

ওডিআই অভিষেকে পাকিস্তানের বিপক্ষে ৮ ওভারে ২/২৯ বোলিং পরিসংখ্যান গড়ে দলকে জয় এনে দেন। ১৯৯১ সালে দলের সাথে ইংল্যান্ড গমন করেন। সিরিজের একমাত্র টেস্টে তিনি উইকেট শূন্য অবস্থায় মাঠ ছাড়েন। নিজস্ব দ্বিতীয় ও সর্বশেষ টেস্টে পাকিস্তানের বিপক্ষে সুন্দর খেলেন। খেলায় ৯৮ রান খরচায় ৭ উইকেট পান। দ্বিতীয় ইনিংসে ৪/৫১ নিয়ে শ্রীলঙ্কা দলকে স্মরণীয় জয় এনে দেন।

## তথ্যসূত্র

## আরও দেখুন
* শ্রীধরন জগন্নাথন
* চম্পকা রামানায়েকে
* সিংহলীজ স্পোর্টস ক্লাব
* ১৯৯২ ক্রিকেট বিশ্বকাপ দলসমূহ
* শ্রীলঙ্কান টেস্ট ক্রিকেটারদের তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:কলম্বো ক্রিকেট ক্লাবের ক্রিকেটার
বিষয়শ্রেণী:বাসনাহিরা নর্থের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:কলম্বো থেকে আগত ক্রিকেটার
ছাংচৌ

**ছাংচৌ** পূর্ব এশিয়ার রাষ্ট্র গণচীনের পূর্বভাগে প্রশান্ত মহাসাগরের উপকূলে অবস্থিত চিয়াংসু প্রদেশের দক্ষিণভাগে ছাংচিয়াং নদীর নিম্নাংশ তথা ইয়াংসি নদীর দক্ষিণ তীরে অবস্থিত একটি নগরী। শহরটির আয়তন ৪৩৮৪ বর্গকিলোমিটার। ২০১০ সালের জনগণনা অনুযায়ী মূল ছাংচৌ শহরের জনসংখ্যা ৭৩ লক্ষ (চীনের ১৩তম বৃহত্তম) এবং এর মহানগর এলাকার জনসংখ্যা প্রায় ১ কোটি ২৪ লক্ষ  (চীনের ১১তম বৃহত্তম); এটি একটি অতিমহানগরী।

ছাংচৌ শহরটি ঐতিহাসিকভাবে একটি কৃষিপ্রধান অঞ্চলের শস্যগুদাম ও বাণিজ্যকেন্দ্র হিসেবে কাজ করে আসছে। ২০শ শতকের প্রথমার্ধ থেকে এটি বস্ত্রশিল্পের একটি কেন্দ্রে পরিণত হয়। এখানে খাদ্য যেমন তেল, চাল, আটা প্রক্রিয়াজাতকরণের কারখানা আছে। ২০শ শতকের দ্বিতীয়ার্ধে এটি প্রকৌশলভিত্তিক শিল্পের একটি কেন্দ্রে পরিণত হয়। এখানের চীনের অন্যতম বৃহৎ রেলগাড়ির ইঞ্জিন ও বগি নির্মাণের কারখানা ছাড়াও গাড়ির ইঞ্জিন, বিদ্যুৎ উৎপাদক যন্ত্র (জেনারেটর), বিদ্যুৎ রূপান্তরক যন্ত্র (ট্রান্সফর্মার) এবং কৃষি ও বস্ত্রশিল্পের যন্ত্রপাতির কারখানা আছে।

## তথ্যসূত্র

বিষয়শ্রেণী:চীনের শহর
বিষয়শ্রেণী:অতিমহানগরী
নাজমুল হুদা মিন্টু

**নাজমুল হুদা মিন্টু** (৫ ডিসেম্বর ১৯৪২ – ২ জুন ২০১৯) বাংলাদেশি চলচ্চিত্র পরিচালক ছিলেন। তিনি অনেক চলচ্চিত্র পরিচালনা করেছেন।

## জীবনী
নাজমুল হুদা মিন্টু ১৯৪২ সালের ৫ ডিসেম্বর নওগাঁয় জন্মগ্রহণ করেন। *সূর্য ওঠার আগে* চলচ্চিত্র পরিচালনার মাধ্যমে চলচ্চিত্রাঙ্গনে অভিষেক ঘটে তার। তিনি ১৯৮৯ সাল থেকে ১৯৯০ সাল পর্যন্ত বাংলাদেশ চলচ্চিত্র পরিচালক সমিতির সাধারণ সম্পাদক হিসেবে দায়িত্ব পালন করেছিলেন। তিনি *মৌসুমী* শিরোনামের একটি চলচ্চিত্র নির্মাণ করেছিলেন যেটির নাম রাখা হয়েছিল অভিনেত্রী মৌসুমীর নামানুসারে।

নাজমুল হুদা মিন্টু ২০১৯ সালের ২ জুন ৭৬ বছর বয়সে লন্ডনে মৃত্যুবরণ করেন।

## নির্বাচিত চলচ্চিত্র তালিকা
* *সূর্য ওঠার আগে*
* *চৌধুরী বাড়ি*
* *ডাক পিয়ন*
* *মৌসুমী*
* *অনেক প্রেম অনেক জ্বালা*
* *দিনের পর দিন*
* *সংঘর্ষ*
* *মধুমালতী*
* *ঘরে বাইরে*

## তথ্যসূত্র

বিষয়শ্রেণী:২০১৯-এ মৃত্যু
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:নওগাঁ জেলার ব্যক্তি
বিষয়শ্রেণী:১৯৪২-এ জন্ম
মৈনপুরী জেলা

**মৈনপুরী জেলা** ভারতের উত্তরপ্রদেশ রাজ্যের আগ্রা বিভাগের অন্তর্গত অন্যতম একটি জেলা। মৈনপুরী শহরটিতে জেলা সদর অবস্থিত। এ জেলা ছয়টি তহশিল নিয়ে গঠিত, যথা মৈনপুরী, বনগাঁও, কারহাল, কিশনি, কুরাউলি এবং ঘিরোর।

## জনসংখ্যার উপাত্ত
 ভারতের জনগণনা ২০১১ অনুসারে মৈনপুরী জেলার মোট জনসংখ্যা ১,৮৪৭,১৯৪ জন, যা কোসোভোর মোট জনসংখ্যার সমান বা মার্কিন যুক্তরাষ্ট্রের পশ্চিম ভার্জিনিয়া রাজ্যের মোট জনসংখ্যার সমান। এটি ভারতের ৬৪০টি জেলার মধ্যে ১৭৩ তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৬৭০ জন বা প্রতি বর্গ মাইলে ১,৭০০ জন লোক বসবাস করে। ২০০১ থেকে ২০১১ এর দশকে জেলার জনসংখ্যা বৃদ্ধির হার ছিল ১৫.৬৯%। মৈনপুরী জেলার লিঙ্গ অনুপাত প্রতি ১০০০ পুরুষের বিপরীতে ৮৭৬ জন মহিলা রয়েছে এবং সাক্ষরতার হার ৭৮.২৬%।

ভারতের ২০১১ সালের জনগণনার সময়ে মৈনপুরী জেলার জনসংখ্যার ৯৯.৬৩% হিন্দি ভাষাকে তাদের প্রথম ভাষা বলে উল্লেখ্য করেছিল।

মৈনপুরীতে ১২.৩ লক্ষ ভোটারের মধ্যে ৩৫% হলেন যাদব আর রাজপুত জতি, মৈনপুরীতে ২৬% অন্যান্য প্রভাবশালী জাতির মধ্যে শাক্য, ব্রাহ্মণ, অনুসূচিত জাতি এবং মুসলমান রয়েছে। 

## প্রকৌশল কলেজ
রাজকিয় প্রকৌশল কলেজ, মৈনপুরী হল একটি সরকারি প্রকৌশল কলেজ। এটি লখনউয়ের ডাঃ এপিজে আবদুল কালাম টেকনিক্যাল বিশ্ববিদ্যালয় (সাবেক উত্তর প্রদেশ টেকনিক্যাল বিশ্ববিদ্যালয়) এর মঞ্জুরীকৃত একটি কলেজ এবং কানপুরের হারকোর্ট বাটলার টেকনিক্যাল বিশ্ববিদ্যালয়ে এর একটি অস্থায়ী ক্যাম্পাস রয়েছে।

## তথ্যসূত্র

বিষয়শ্রেণী:আগ্রা বিভাগ
বিষয়শ্রেণী:উত্তরপ্রদেশের জেলা
বিষয়শ্রেণী:মৈনপুরী জেলা
আওলাদ হোসেন চাকলাদার

**আওলাদ হোসেন চাকলাদার** (১৯৫০/৫১ – ৪ ফেব্রুয়ারি ২০১৯) একজন মুক্তিযোদ্ধা, চলচ্চিত্র প্রযোজক ও পরিচালক ছিলেন।

## জীবনী
আওলাদ হোসেন চাকলাদার একজন মুক্তিযোদ্ধা ছিলেন। তার পরিচালিত *নাগ নর্তকী* শিরোনামের চলচ্চিত্রটি ছিল আঞ্জুমান আরা শিল্পী অভিনীত প্রথম চলচ্চিত্র। তিনি *প্রেমিক* ও *যোগাযোগ* এর মত চলচ্চিত্র প্রযোজনা করেছিলেন। ১৯৮৫ সালে *প্রেমিক* দুই বিভাগে জাতীয় চলচ্চিত্র পুরস্কার জিতেছিল। ১৯৮৮ সালে *যোগাযোগ* ও দুই বিভাগে জাতীয় চলচ্চিত্র পুরস্কার জিতেছিল।

২০১৯ সালের ৪ ফেব্রুয়ারি ৬৮ বছর বয়সে মৃত্যুবরণ করেন আওলাদ হোসেন চাকলাদার।

## নির্বাচিত চলচ্চিত্র তালিকা
### পরিচালক
* *নাগ নর্তকী*
### প্রযোজক
* *দিন মজুর*
* *প্রেমিক*
* *যোগাযোগ*

## তথ্যসূত্র

বিষয়শ্রেণী:২০১৯-এ মৃত্যু
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী চলচ্চিত্র প্রযোজক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:১৯৫০-এর দশকে জন্ম
এমানুয়েল (চলচ্চিত্র)

**এমানুয়েল** ১৯৭৪ সালে মুক্তিপ্রাপ্ত একটি ফরাসী চলচ্চিত্র। এমানুয়েল নামের একটি যৌনউত্তেজক উপন্যাস অবলম্বনে নির্মিত এই চলচ্চিত্রটিতে সম্পূর্ণ নগ্ন এবং যৌনসঙ্গমের দৃশ্য ছিলো। সিলভিয়া ক্রিস্টেল ছিলেন চলচ্চিত্রটির নাম ভূমিকায় অভিনয়কারী যিনি তার স্বামীর সঙ্গে দেখা করতে থাইল্যান্ডে গিয়ে বিভিন্ন যৌন-অভিজ্ঞতা অর্জন করেন। পরিচালক জাস্ট জেকিন এই চলচ্চিত্রটি মধ্য দিয়ে ফরাসি চলচ্চিত্র জগতে পা দিয়েছিলেন।

চলচ্চিত্রটিকে ইংরেজি ভাষাতেও একই নামে যুক্তরাষ্ট্রে মুক্তি দেওয়া হয়েছিলো।

## তথ্যসূত্র

## বহিঃসংযোগ
* ''Emmanuelle'' at Allmovie
* 
* 

বিষয়শ্রেণী:ফরাসি ভাষার চলচ্চিত্র
বিষয়শ্রেণী:ফরাসি চলচ্চিত্র
বিষয়শ্রেণী:আদিরসাত্মক চলচ্চিত্র
বিষয়শ্রেণী:ফরাসি আদিরসাত্মক চলচ্চিত্র
বিষয়শ্রেণী:১৯৭৪-এর চলচ্চিত্র
বিষয়শ্রেণী:চলচ্চিত্রে নগ্নতা
বিষয়শ্রেণী:ফরাসি এলজিবিটিকিউ সম্পর্কিত চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
বিষয়শ্রেণী:প্যারিসে ধারণকৃত চলচ্চিত্র
বিষয়শ্রেণী:১৯৭০-এর দশকের আদিরসাত্মক চলচ্চিত্র
বিষয়শ্রেণী:১৯৭০-এর দশকের পর্নোগ্রাফিক চলচ্চিত্র
বিষয়শ্রেণী:যৌন শোষণ চলচ্চিত্র
বিষয়শ্রেণী:ফরাসি উপন্যাস অবলম্বনে চলচ্চিত্র
বিষয়শ্রেণী:থাইল্যান্ডে ধারণকৃত চলচ্চিত্র
বিষয়শ্রেণী:সফটকোর পর্নোগ্রাফি
ইফতেখারুল আলম কিসলু

**ইফতেখারুল আলম কিসলু** (১৯২৭/২৮ – ৫ জানুয়ারি ২০১৯) একজন বাংলাদেশি চলচ্চিত্র প্রযোজক ও ব্যবসায়ী ছিলেন। তিনি বাংলাদেশ শিল্প ও বণিক সমিতির সভাপতি ছিলেন।

## জীবনী
ইফতেখারুল আলম কিসলু আহমেদ শরীফের সম্পর্কে ফুফা হতেন। তিনি স্টার ফিল্ম কর্পোরেশনের মালিক ছিলেন। ১৯৬৪ সালে তিনি *[[সঙ্গম (১৯৬৪-এর উর্দু চলচ্চিত্র)|সঙ্গম]]* প্রযোজনা করেছিলেন। ১৯৬৭ সালে তিনি প্রযোজনা করেছিলেন *[[আনোয়ারা (চলচ্চিত্র)|আনোয়ারা]]*। ১৯৭২ সালে তিনি প্রযোজনা করেন *[[ওরা ১১ জন]]*। ১৯৮২ সালে তার প্রযোজিত চলচ্চিত্র *[[দুই পয়সার আলতা]]* মুক্তি পেয়েছিল।

চলচ্চিত্রাঙ্গনের বাইরে তিনি ছিলেন একজন ব্যবসায়ী। তিনি ১৯৮০ সালে বাংলাদেশ শিল্প ও বণিক সমিতির সভাপতি হিসেবে দায়িত্ব পালন করেছিলেন। তিনি নর্থ সাউথ বিশ্ববিদ্যালয় ট্রাস্টের আজীবন সদস্য ছিলেন।

ইফতেখারুল আলম কিসলু ২০১৯ সালের ৫ জানুয়ারি ৯১ বছর বয়সে মৃত্যুবরণ করেন।

## নির্বাচিত চলচ্চিত্র তালিকা
* *[[সঙ্গম (১৯৬৪-এর উর্দু চলচ্চিত্র)|সঙ্গম]]* (১৯৬৪)
* *বেহুলা* (১৯৬৬)
* *আলীবাবা* (১৯৬৭)
* *[[আনোয়ারা (চলচ্চিত্র)|আনোয়ারা]]* (১৯৬৭)
* *সংসার* (১৯৬৮)
* *[[ওরা ১১ জন]]* (১৯৭২)
* *[[দুই পয়সার আলতা]]* (১৯৮২)

## তথ্যসূত্র

বিষয়শ্রেণী:বাংলাদেশী চলচ্চিত্র প্রযোজক
বিষয়শ্রেণী:বাংলাদেশী ব্যবসায়ী
বিষয়শ্রেণী:১৯২০-এর দশকে জন্ম
বিষয়শ্রেণী:২০১৯-এ মৃত্যু
মুখগহ্বরের ঘা

**মুখগহ্বরের ঘা** বা **মুখগহ্বরের দুষ্টক্ষত** হল মুখগহ্বরের ভেতরে, যেমন ঠোঁট বা গালের ভেতরের দেয়ালে, জিহ্বার উপরে বা নিচে, মাঢ়ির গোড়ায়, নরম তালুতে কিংবা অন্য যেকোনও স্থানের নরম কলাতে অবস্থিত কিছু ক্ষুদ্রাকার, অগভীর দুষ্টক্ষত। এর বৈজ্ঞানিক নাম অ্যাফথাস স্টোমাটাইটিস (Aphthous stomatitis), যার আক্ষরিক অর্থ হল "দুষ্টক্ষতজনিত মুখগহ্বরের প্রদাহ"। মুখগহ্বরের ঘা জ্বরঠোসার মত ঠোঁটের উপরে হয় না, আর এগুলি সংক্রামকও নয়। তবে এগুলি বেশ যন্ত্রণাদায়ক হয় এবং এগুলির কারণে কথা বলতে ও কোনও কিছু খেতে অসুবিধা হয়।

বেশিরভাগ ক্ষেত্রেই মুখগহ্বরের ঘা এক বা দুই সপ্তাহের মধ্যে নিজে থেকেই চলে যায়। যদি ঘায়ের আকার অস্বাভাবিক রকমের বড় হয় কিংবা নিজে থেকে সেরে না যায়, তাহলে পেশাদার চিকিৎসক বা দন্ত্যচিকিৎসকের পরামর্শ নেওয়া উচিত।

বেশিরভাগ মুখের ঘা ডিম্বাকৃতির (বা বৃত্তাকৃতির) হয়। এর সাদা বা হলুদ রঙের কেন্দ্র থাকে এবং একে ঘিরে লাল রঙের সীমানা থাকে। ঘায়ের আবির্ভাবের দুই এক দিন আগে থেকে ঘায়ের জায়গায় টনটনে বা জ্বালাপোড়া অনুভূতি হতে পারে।

ঠিক কী কারণে মুখের ঘা হয়, তা এখনও সঠিকভাবে জানা সম্ভব হয়নি। তবে গবেষকরা অনুমান করেন যে বেশ কিছু নিয়ামকের সমষ্টিগত ক্রিয়ার ফলে এই ঘায়ের আবির্ভাব হয়। যেমন দাঁতের চিকিৎসার সময় হালকা আঘাত পেলে, বেশি জোরে দাঁত ব্রাশ করতে গিয়ে মুখে আঘাত পেলে, দুর্ঘটনাবশত মুখের ভেতরে দাঁতের কামড় বসলে, কোনও কোনও খাদ্যে অতিসংবেদনশীলতা থাকলে (যেমন কফি, চকলেট, ডিম, বাদাম, ঝালযুক্ত খাবার, অম্লীয় খাবার, ইত্যাদি), খাদ্যে বি-১২ ভিটামিন, দস্তা বা জিঙ্ক, ফোলিক অ্যাসিড বা লোহার অভাব ঘটলে, মুখের ভেতরে কিছু ব্যাকটেরিয়ার উপস্থিতির কারণে অতিপ্রতিক্রিয়া বা অ্যালার্জি ঘটলে, পাকস্থলির ক্ষত (পেপটিক আলসার) সৃষ্টিকারী ব্যাকটেরিয়া হেলিকোব্যাক্টর পিলোরি-র কারণে, হরমোন বা গ্রন্থিরসের ভারসাম্যের অভাব ঘটলে, কিংবা স্নায়বিক চাপের কারণে মুখের ঘা হতে পারে।

এছাড়া কিছু রোগের উপসর্গ হিসেবেও মুখগহ্বরের ঘা প্রকাশ পেতে পারে, যেমন সিলিয়াক ব্যাধি (গ্লুটেনের প্রতি অতিসংবেদনশীলতা), প্রদাহী আন্ত্রিক ব্যাধি যেমন ক্রোনের ব্যাধি বা ক্ষতসৃষ্টিকারী মলান্ত্রপ্রদাহ, বেসেটের ব্যাধি, অনাক্রম্যতন্ত্রের ত্রুটি, যার কারণে অনাক্রম্যতন্ত্রের কোষগুলি ভাইরাস বা ব্যাকটেরিয়ার পরিবর্তে মুখের সুস্থ কোষগুলিকে আক্রমণ করে, এইচআইভি (এইডস) যা অনাক্রম্যতন্ত্রকে নিষ্ক্রিয় করে দেয়, ইত্যাদি। তবে জ্বরঠোসার মত মুখের ঘায়ের সাথে হার্পিস বা বিসর্প ভাইরাস সংক্রমণের কোনও সম্পর্ক নেই।

যেকোনও ব্যক্তিরই মুখের ঘা হতে পারে, তবে এগুলি কিশোর-কিশোরী ও তরুণ-তরুণীদের মধ্যে বেশি দেখা যায়; বিশেষ করে নারীদের মধ্যে এর প্রাদুর্ভাব বেশি। কারও কারও পারিবারিক ইতিহাসে মুখের ঘা হবার প্রবণতা থাকতে পারে; এটি বংশগত কারণে কিংবা একই ধরনের পরিবেশে বসবাসের কারণে, যেমন কিছু বিশেষ ধরনের খাবার গ্রহণের ফলে হতে পারে।

মুখের ঘা প্রতিরোধ করার জন্য অতিরিক্ত নোনতা, ঝালযুক্ত বা অম্লযুক্ত খাবার পরিহার করা, কড়া আম্লিক পানীয় যেমন কফি পান না করা, অতিপ্রতিক্রিয়া বা অ্যালার্জি হতে পারে এমন খাবার পরিহার করতে হয়, স্বাস্থ্যকর খাবার খেতে হয়, মুখগহ্বর সর্বদা পরিষ্কার রাখতে হয়, নরম দাঁতের ব্রাশ ব্যবহার করতে হয়, সোডিয়াম লরিল সালফেটযুক্ত টুথপেস্ট পরিহার করতে হয়, মানসিক চাপ কমাতে হয়।

## তথ্যসূত্র

বিষয়শ্রেণী:স্বরযন্ত্রবিজ্ঞান
বিষয়শ্রেণী:শ্লেষ্মাঝিল্লির রোগ
বিষয়শ্রেণী:মৌখিক শ্লেষ্মা-সংক্রান্ত রোগবিজ্ঞান
স্কট ম্যাককেইনি

**স্কট ম্যাককেইনি** (জন্ম ৬ আগস্ট ১৯৯১) একজন ইংল্যান্ডে জন্মগ্রহণকারী হংকংয়ের ক্রিকেটার। ২০১৫-১৭ আইসিসি বিশ্ব ক্রিকেট লীগ চ্যাম্পিয়নশিপ প্রতিযোগিতায় ৬ ডিসেম্বর ২০১৭ তারিখে পাপুয়া নিউ গিনির বিপক্ষে হংকংয়ের হয়ে একদিনের আন্তর্জাতিক (ওডিআই) ক্রিকেটে অভিষেক করেছিলেন।

আগস্ট ২০১৮ এ, তাকে হংকংয়ের স্কোয়াডে ২০১৮ এশিয়া কাপ বাছাইপর্ব প্রতিযোগিতার জন্য নির্বাচিত করা হয়েছিল। হংকং বাছাইপর্ব প্রতিযোগিতায় জয় পায় এবং তারপরে তাকে ২০১৮ এশিয়া কাপ প্রতিযোগিতার জন্য হংকংয়ের স্কোয়াডে নির্বাচিত করা হয়।

২০১৯ সালের এপ্রিল মাসে নামিবিয়ায় আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য সে হংকংয়ের স্কোয়াডে মনোনীত হয়েছিল। ২০১৯ সালের সেপ্টেম্বরে, তাকে হংকংয়ের টুয়েন্টি২০ আন্তর্জাতিক (টি২০আই) দলে ২০১৯-২০ ওমান পাঁচদেশীয় সিরিজের জন্য এবং সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য ওমান দলের প্রতিনিধিত্ব করার জন্য নির্বাচিত করা হয়েছিল। তিনি হংকংয়ের হয়ে ওমানের বিপক্ষে টি২০আই ক্রিকেটে অভিষেক করেন ৫ অক্টোবর ২০১৯ তারিখে।

## তথ্যসূত্র

## বহিঃসংযোগ

* 

বিষয়শ্রেণী:হংকংয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:হংকংয়ের একদিনের আন্তর্জাতিক ক্রিকেটার
বিষয়শ্রেণী:হংকংয়ের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:২১শ শতাব্দীর হংকংয়ীয় পুরুষ ক্রীড়াবিদ
মুক্তারপুর সেতু

**মুক্তারপুর সেতু** বাংলাদেশের একটি সড়ক সেতু। এটি ষষ্ঠ বাংলাদেশ-চীন মৈত্রী সেতু নামেও পরিচিত।

## অবস্থান
ষষ্ঠ বাংলাদেশ-চীন মৈত্রী সেতু মুন্সীগঞ্জ জেলার জন্য এটি একটি গুরুত্বপূর্ণ সেতু। এটি মুক্তারপুর সেতু নামেও পরিচিত। মুন্সীগঞ্জ জেলা সদর থেকে প্রায় চার কিমি দূরে মুক্তারপুর নামক স্থানে ধলেশ্বরী নদীর উপর দিয়ে  নির্মিত এ ব্রীজটি ঢাকা, নারায়ণগঞ্জ এবং মুন্সীগঞ্জ এর যোগাযোগ ব্যবস্থায় একটি গুরুত্বপূর্ণ মাইলফলক। 

## ইতিহাস
সেতুটি নির্মিত হবার আগে এই অঞ্চলের মানুষ নদীটি ট্রলারে পার হত আর যানবাহন ফেরিতে পারাপার করতে হত। ঢাকা ও মুন্সীগঞ্জ জেলার মধ্যে সরাসরি যাতায়াত ব্যবস্থা গড়ে তোলার লক্ষ্যে ঢাকা-মুন্সীগঞ্জ সড়কে ধলেশ্বরী নদীর ওপর ১৫২১ মিটার দীর্ঘ মুক্তারপুর সেতুর নির্মাণ কাজ ২০০৮ সালের ফেব্রুয়ারি মাসে সম্পন্ন হয়।

## স্থাপত্য
ব্রিজটির দৈঘ্য ১৫২১ মিটার এবং প্রস্থ ১০ মিটার। সেতুটি তৈরিতে খরচ হয়েছে ২০৮.৩৫ কোটি টাকা। এর মধ্যে বাংলাদেশ সরকারের অর্থায়ন ৭৯.১৫ কোটি টাকা এবং প্রকল্প সাহায্য ১২৯.২০ কোটি টাকা। সেতুটির নির্মাণ কাজ শেষ হয় জানুয়ারী ২০০৮ সালে। সেতুটিতে মোট স্প্যান রয়েছে ৩৭টি এবং পাইল রয়েছে ১২৬ টি। বাংলাদেশ ব্রীজ অথরিটি এবং চায়না রোড় এন্ড ব্রীজ করপোরেশন এর যৌথ উদ্যোগে ব্রীজটি নির্মিত হয়।

## অর্থনৈতিক প্রভাব

সেতুটি নির্মিত হওয়ায় মুন্সীগঞ্জ ও তার আশেপাশের অঞ্চলগুলো হতে ঢাকা মহানগরীতে শাক-শবজি ফলমূলসহ অন্যান্য কৃষিপণ্য সহজেই পরিবহন করা সম্ভব হচ্ছে।
## চিত্রশালা

Mukterpur bridge.jpg|ধলেশ্বরী নদী থেকে মুক্তারপুর সেতু 


## তথ্যসূত্র

## বহিঃসংযোগ
 বঙ্গবন্ধু ও মুক্তারপুর সেতুর টোল হার বাড়লো

 বঙ্গবন্ধু ও মুক্তারপুর সেতুর টোল বাড়ছে সর্বোচ্চ ৫০ শতাংশ

বিষয়শ্রেণী:বাংলাদেশের সড়ক সেতু
বিষয়শ্রেণী:বাংলাদেশ-চীন মৈত্রী সেতু
বংশগতীয় সংকেত

**বংশগতীয় সংকেত** (ইংরেজিতে Genetic code জেনেটিক কোড) বলতে কোষের বংশগতীয় উপাদান যেমন ডিএনএ ও আরএনএ অণুর ভেতরে নিউক্লিওটাইডের অনুক্রমকে বোঝায়, যা দেহকোষের রাইবোসোম নামক অঙ্গাণুতে বিভিন্ন ধরনের প্রয়োজনীয় প্রোটিন সংশ্লেষণের সময় অ্যামিনো অ্যাসিডগুলির ক্রম নির্ধারণ করে। তবে প্রোটিন সরাসরি ডিএনএ থেকে উৎপন্ন হয় না। ডিএনএ কোষকেন্দ্রে বা নিউক্লিয়াসে অবস্থান করে (কিছু ডিএনএ কোষের মাইটোকন্ড্রিয়া নামের শক্তি উৎপাদন ও সঞ্চয়কারী অঙ্গাণুতেও থাকতে পারে)। প্রথমে ডিএনএ অণু থেকে একটি বাহক আরএনএ অণু সংশ্লেষণ করা হয়। এই বংশগতীয় সংকেতবাহক আরএনএ অণুটি কোষের সাইটোপ্লাজমে (বা অন্যত্র) অবস্থিত রাইবোসোম অঙ্গাণুতে বাহিত হয়, যেখানে প্রোটিন নির্মাণ বা সংশ্লেষণ করা হয়। আরএনএ অণুটিতে চার ধরনের নিউক্লিওটাইড থাকে, অ্যাডেনিন, গুয়ানিন, সাইটোসিন ও ইউরাসিল। আরএনএ অণুর তিনটি পরস্পর-সংলগ্ন নিউক্লিওটাইড একটি সাঙ্কেতিক একক বা কোডন গঠন করে, যা প্রোটিন সংশ্লেষণের পরবর্তী ধাপে কোন্‌ অ্যামিনো অ্যাসিড যোগ করতে হবে, তা নির্ধারণ করে। যেমন GCU কোডনটি অ্যালানিন নামক অ্যামিনো অ্যাসিডের জন্য সংকেত বহন করে। সব মিলিয়ে এরকম ৬৪টি সম্ভাব্য কোডন আছে; এদের মধ্যে তিনটি কোডন কোনও অ্যামিনো অ্যাসিডের সাথে সম্পর্কিত নয়, বরং প্রোটিনের পরিসমাপ্তি নির্দেশ করে। বাকি ৬১টি কোডন প্রোটিন তৈরিতে ব্যবহৃত ২০ ধরনের অ্যামিনো অ্যাসিডের জন্য সংকেত বহন করে। অর্থাৎ একটি অ্যামিনো অ্যাসিড দুই বা তার অধিক কোডন দ্বারা নির্দিষ্ট হতে পারে। বিজ্ঞানীরা একে সংকেত বাহুল্য বা প্রয়োজনাতিরিক্ততা নাম দিয়েছেন।

বংশগতীয় সংকেত সমস্ত জীবের জন্যই প্রায় একই রকম হয়; অর্থাৎ একই কোডনগুলি একই ধরনের অ্যামিনো অ্যাসিডকে নির্দেশ করে।

মার্কিন প্রাণরসায়নবিদ মার্শাল নিরেনবার্গ, রবার্ট হলি এবং হরগোবিন্দ খোরানা ১৯৬০-এর দশকের শুরুর দিকে বংশগতীয় সংকেত কীভাবে কাজ করে, তা উদ্ঘাটন করেন।

## তথ্যসূত্র

বিষয়শ্রেণী:বংশাণু অভিব্যক্তি
বিষয়শ্রেণী:বংশাণুবিজ্ঞান
বিষয়শ্রেণী:আণবিক বংশাণুবিজ্ঞান
বিষয়শ্রেণী:আণবিক জীববিজ্ঞান
বিষয়শ্রেণী:প্রোটিন জৈব-সংশ্লেষণ
বিষয়শ্রেণী:আমিষ জৈবসংশ্লেষণ
বিলাল খান

**বিলাল খান** (; জন্ম: ১০ এপ্রিল ১৯৮৮) একজন ওমানি ক্রিকেটার। ২১ নভেম্বর ২০১৫-তে তিনি হংকংয়ের বিপক্ষে ওমানের হয়ে টুয়েন্টি২০ আন্তর্জাতিক ক্রিকেটে অভিষেক করেছিলেন। প্রতিযোগিতায় সাতটি উইকেট নিয়ে তিনি ছিলেন সিরিজে শীর্ষ উইকেট শিকারী।

২০১৮ সালের জানুয়ারিতে, তাকে আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য ওমানের দলে জায়গা দেওয়া হয়েছিল। তিনি ৮ ফেব্রুয়ারি ২০১৮ এ ওমানের হয়ে লিস্ট এ ক্রিকেটে অভিষিক্ত হয়েছেন।

আগস্ট ২০১৮ এ, তাকে ২০১৮ এশিয়া কাপ বাছাইপর্বের টুর্নামেন্টের জন্য ওমান দলের প্রতিনিধিত্ব করার সুযোগ দেওয়া হয়েছিল।  টুর্নামেন্টে পাঁচ ম্যাচে ১০টি উইকেট নিয়ে ওমানের সেরা উইকেট শিকারী। অক্টোবর ২০১৮ এ, তাকে ২০১৮ আইসিসি বিশ্ব ক্রিকেট লীগ তৃতীয় বিভাগের প্রতিযোগিতার জন্য ওমানের দলভূক্ত হয়েছিল। টুর্নামেন্টের আগে ওমান দলের দর্শনীয় খেলোয়াড়ের তালিকায় তার নাম যুক্ত করা হয়েছিল। তিনি পাঁচটি ম্যাচে ১২টি উইকেট নিয়ে প্রতিযোগিতার সেরা উইকেট শিকারী হিসাবে টুর্নামেন্টটি শেষ করেছিলেন, এবং সিরিজের সেরা খেলোয়াড় হিসাবে মনোনীত হন। ডিসেম্বর ২০১৮ এ, তাকে ২০১৮ এসিসি উদীয়মান দল এশিয়া কাপের জন্য ওমানের স্কোয়াডে তার নাম অন্তর্ভুক্ত ছিল।

২০১৯ সালের মার্চ মাসে নামিবিয়ায় আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য ওমানের স্কোয়াডে ছিলেন তিনি। ওমান টুর্নামেন্টের শীর্ষ চারে অবস্থান করায়, একদিনের আন্তর্জাতিক (ওডিআই) মর্যাদা লাভ করে। টুর্নামেন্টের ফাইনালে নামিবিয়ার বিপক্ষে ২ এপ্রিল ২০১৯ তারিখে ওমানের হয়ে একদিনের ক্রিকেটে অভিষেক করেন।

২০১৯ সালের সেপ্টেম্বরে, ২০১৯ আইসিসি টুয়েন্টি২০ বিশ্বকাপ বাছাইপর্বের টুর্নামেন্টের জন্য ওমানের স্কোয়াডে তার নাম অন্তর্ভুক্ত ছিল

## তথ্যসূত্র

## বহিঃসংযোগ

* 

বিষয়শ্রেণী:পাকিস্তানি বংশোদ্ভূত ক্রীড়াবিদ
বিষয়শ্রেণী:পেশাওয়ার থেকে আগত ক্রিকেটার
বিষয়শ্রেণী:ওমানের টুয়েন্টি২০ আন্তর্জাতিক ক্রিকেটার
বিষয়শ্রেণী:ওমানের একদিনের আন্তর্জাতিক ক্রিকেটার
বিষয়শ্রেণী:ওমানি ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:ওমানে পাকিস্তানি অভিবাসনকারী
বিষয়শ্রেণী:১৯৮৭-এ জন্ম
এটা জেলা

**এটাহ জেলা** ভারতের উত্তরপ্রদেশ রাজ্যের অন্যতম একটি জেলা এবং এটাহ শহরে জেলা সদর অবস্থিত। এটাহ জেলাটি আলিগড় বিভাগের অন্তর্গত। নয়াদিল্লি থেকে এটাহ জেলার সড়ক পথে দূরত্ব ২১০ কিলোমিটার।

## ইতিহাস
শহরটি ব্রজের সাংস্কৃতিক অঞ্চলে অবস্থিত এবং বৈদিক যুগে শূরসেন মহাজনপদের একটি অংশ ছিল। স্থানীয় রাজপুত এবং জাট শাসকদের হাতে পরার আগে এটি পরবর্তীকালের মৌর্য, গুপ্ত, সিথিয়ান, কুষাণ, ইন্দো-গ্রীকদের মতো বড় রাজ্যগুলি দ্বারা শাসিত হয়েছিল। এখানে উল্লেখযোগ্যভাবে গুপ্ত সাম্রাজ্যের শাসক প্রথম কুমারগুপ্ত-র আমলের বেশ কিছু নিদর্শন পাওয়া গিয়েছে।

### ঐতিহাসিক স্থান
১৯২৮ সাল থেকে আলীগঞ্জ তহসিলের বিলসর গ্রামকে সংরক্ষণ করে রেখেছে আর্কিওলজিক্যাল সার্ভে অফ ইন্ডিয়া। প্রত্যেক বছর বর্ষার সময় এই অঞ্চলে খনন কার্য চালায় ভারতের প্রত্নতাত্ত্বিক বিভাগ। প্রাচীন স্থাপত্য বিশিষ্ট দুটি স্তম্ভের খোঁজ মেলে। খনন কার্যে প্রথমে শঙ্খলিপি শিলালিপিতে লিখিত প্রাচীন একটি সিঁড়ির ধাপ আবিষ্কৃত হয়। শিলালিপির পাঠোদ্ধার করে জানা গিয়েছে যে আবিষ্কৃত সিঁড়িটিতে ‘শ্রী মহেন্দ্রদ্রতী’ (Sri Mahendradity) খোদাই করা রয়েছে । উল্লেখ্য গুপ্ত শাসক প্রথম কুমারগুপ্তকে (Kumargupta) ‘শ্রী মহেন্দ্রদ্রতী’ উপাধিতে ভূষিত করা হয়েছিল। বিলসর গ্রামে আবিষ্কৃত প্রাচীন সিঁড়িটির মাধ্য়মে গুপ্ত আমলের একটি মন্দির খুঁজে পাওয়া গিয়েছে। মূলত ব্রাক্ষ্মণ (Brahmin), জৈন (Jain) ও বৌদ্ধরা (Buddhist) মন্দিরটি সেই যুগে ব্যবহার করত। আজ পর্যন্ত গুপ্ত যুগের মাত্র দুটি কাঠামোগত মন্দির পাওয়া গিয়েছে তাই এই আবিষ্কারটি ভারতের ইতিহাসের ক্ষেত্রে ভীষণ তাত্‍পর্যপূর্ণ। মন্দিরটির (Temple) চারটি স্তম্ভ রয়েছে। স্তম্ভগুলিতে কুমারগুপ্তের সময়ের ব্রাহ্মী লিপি লিখিত আছে।

## প্রশাসন

# রাজবীর সিং হচ্ছেন প্রাক্তন মুখ্যমন্ত্রী **কল্যাণ সিংহে**র পুত্র ,যিনি নিজেও এই কেন্দ্র থেকে ২০০৯ সালে নির্বাচিত হন।
# ফারুখাবাদ কেন্দ্র থেকে স্বাধীনতা সংগ্রামী **রাম মনোহর লোহিয়া** নির্বাচিত হন। পরবর্তীতে প্রাক্তন রাষ্ট্রপতি জাকির হুসেইন-এর জামাতা **খুরশিদ আলম খান** ও তার পুত্র তথা প্রাক্তন বিদেশমন্ত্রী **সালমান খুরশিদ** নির্বচিত হন।

## অর্থনীতি
২০০৬ সালে পঞ্চায়েতি রাজ মন্ত্রণালয় এটাহ জেলাকে ভারতের ৬৪০টি জেলার মধ্যে ২৫০তম অনুন্নত জেলা হিসেবে শনাক্ত করেছিল। ২০০৯ সালে অনুন্নত অঞ্চলে অনুদান তহবিল কর্মসূচির (বিআরজিএফ) তহবিল প্রাপ্ত উত্তর প্রদেশের ৩৪ টি জেলার মধ্যে এটাহ জেলা অন্তর্ভুক্ত ছিল।

## জনসংখ্যার উপাত্ত
 ভারতের জনগণনা ২০১১ অনুসারে এটাহ জেলার মোট জনসংখ্যা ১,৭৬১,১৪৩ জন, যা গাম্বিয়ার মোট জনসংখ্যার সমান বা মার্কিন যুক্তরাষ্ট্রের নেব্রাস্কা রাজ্যের মোট জনসংখ্যার সমান। এটি ভারতের ৬৪০টি জেলার মধ্যে ২৭২তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৭১৭ জন বা প্রতি বর্গ মাইলে ১,৮৬০ জন লোক বসবাস করে। ২০০১ থেকে ২০১১ এর দশকে জেলার জনসংখ্যা বৃদ্ধির হার ছিল ১২.৭৭%। এটাহ জেলার লিঙ্গ অনুপাত প্রতি ১০০০ পুরুষের বিপরীতে ৮৬৩ জন মহিলা রয়েছে এবং সাক্ষরতার হার ৭৩.২৭%।

২০১১ সালে ভারতের জনগণনার সময়ে এটাহ জেলার জনসংখ্যার ৯৯.২৫% হিন্দি ভাষা এবং ০.৭১% উর্দু ভাষাকে তাদের প্রথম ভাষা বলে উল্লেখ্য করেছিল। 

## তথ্যসূত্র

বিষয়শ্রেণী:উত্তরপ্রদেশের জেলা
বিষয়শ্রেণী:এটাহ জেলা
এনামুল হক মঞ্জু

**এনামুল হক মঞ্জু** বাংলাদেশ জামায়াতে ইসলামীর রাজনীতিবিদ ও সাবেক সাংসদ। তিনি ১৯৯১ সালের পঞ্চম জাতীয় সংসদে কক্সবাজার-১ (চকরিয়া-পেকুয়া) আসন থেকে নির্বাচিত সংসদ সদস্য।

## জন্ম ও প্রাথমিক জীবন
এনামুল হক মঞ্জু কক্সবাজার জেলার চকরিয়া পৌরসভার ৮নং ওয়ার্ডের নামার চিরিঙ্গা এলাকায় জন্মগ্রহণ করেন। তার পিতা বিশিষ্ট মৃত আবদুল হক।

## রাজনৈতিক ও কর্মজীবন
অধ্যাপক এনামুল হক মঞ্জু ১৯৭১ সালে ছিল চট্টগ্রাম সরকারি কলেজ ছাত্রসংঘ সভাপতি ছিলেন। তিনি বাংলাদেশ ইসলামী ছাত্রশিবির ১৯৮০-৮১ সালের সেক্রেটারি জেনারেল ও পরবর্তীতে কেন্দ্রীয় সভাপতি ছিলেন। তিনি বাংলাদেশ জামায়াতে ইসলামীর প্রার্থী হয়ে ১৯৯১ সালের পঞ্চম জাতীয় সংসদে কক্সবাজার-১ (চকরিয়া-পেকুয়া) আসন থেকে সংসদ সদস্য নির্বাচিত হন।

## আরও দেখুন
* বাংলাদেশ ইসলামী ছাত্রশিবির
* বাংলাদেশ জামায়াতে ইসলামী
* পঞ্চম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* পঞ্চম জাতীয় সংসদ সদস্যদের তালিকা (১৯৯১) –জাতীয় সংসদ

বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:কক্সবাজার জেলার ব্যক্তি
সিজেএফবি পারফরম্যান্স পুরস্কার

**সিজেএফবি পারফরম্যান্স পুরস্কার (কালচারাল জার্নালিস্টস ফোরাম অফ বাংলাদেশ)** হচ্ছে একটি বাংলাদেশী চলচ্চিত্র এবং সংগীত পুরস্কার। এটি ২০০০ সালে প্রথম শুরু হয়। এটি প্রতিষ্ঠার পর থেকে ইউরো নামের একটি পানীয় সংস্থা এটি স্পনসর করে এবং কখনও কখনও একে **ইউরো-কোলা সিজেএফবি পারফরম্যান পুরস্কার** হিসাবে অভিহিত করা হয়।

## বিভাগ
(কিছু বিভাগ অনিয়মিত)
;চলচ্চিত্র
* সেরা চলচ্চিত্র
* সেরা পরিচালক
* সেরা অভিনেতা
* সেরা অভিনেত্রী
* সেরা অভিনেতা (সমালোচক)
* সেরা অভিনেত্রী (সমালোচক)
* সেরা নবাগত
* সেরা সংলাপ ও চিত্রনাট্যকার

;টেলিভিশন
* সেরা ধারাবাহিক নাটক
* সেরা একক নাটক
* সেরা পরিচালক
* সেরা নাট্যকার
* সেরা অভিনেতা
* সেরা অভিনেত্রী
* সেরা অভিনেতা (সমালোচক)
* সেরা অভিনেত্রী (সমালোচক)
* সেরা উদীয়মান অভিনেতা
* সেরা উদীয়মান অভিনেত্রী
* সেরা উপস্থাপক
* সেরা উপস্থাপিকা
* সেরা মডেল
* সেরা ইভেন্ট অর্গানাইজার

;সঙ্গীত
* সেরা কণ্ঠশিল্পী (পুরুষ)
* সেরা কণ্ঠশিল্পী (নারী)
* সেরা সঙ্গীত পরিচালক
* সেরা গীতিকার
* সেরা ব্যান্ড
* সেরা লোকসঙ্গীতশিল্পী
* সেরা প্রতিশ্রুতিশীল কণ্ঠশিল্পী (পুরুষ)
* সেরা প্রতিশ্রুতিশীল কণ্ঠশিল্পী (নারী)
* সেরা অডিও লেবেল

;ডিজিটাল
* সেরা ওয়েব ধারাবাহিক
* সেরা ওয়েব চলচ্চিত্র
* সেরা পরিচালক (ওয়েব ধারাবাহিক)
* সেরা পরিচালক (ওয়েব চলচ্চিত্র)
* সেরা অভিনেতা (ওয়েব ধারাবাহিক)
* সেরা অভিনেত্রী (ওয়েব ধারাবাহিক)
* সেরা অভিনেতা (ওয়েব চলচ্চিত্র)
* সেরা অভিনেত্রী (ওয়েব চলচ্চিত্র)
* সেরা ওটিটি প্ল্যাটফর্ম
* সেরা ইউটিউব চ্যানেল
* সেরা ইউটিউবার

;বিশেষ সম্মাননা
* আজীবন সম্মাননা
* বিশেষ সম্মাননা

## অনুষ্ঠানসমূহ
* ১৯৯৯ (১ম)
* ২০০০ (২য়)
* ২০০১ (৩য়) 
* ২০০২ (৪র্থ)
* ২০০৩ (৫ম)
* ২০০৪ (৬ষ্ঠ)
* ২০০৫ (৭ম)
* ২০০৬ (৮ম)
* ২০০৭ (৯ম)
* ২০০৮ (১০ম)
* ২০০৯ (১১তম)
* ২০১০ (১২তম)
* ২০১১ (১৩তম)
* ২০১২ (১৪তম)
* ২০১৪ (১৫তম)
* ২০১৫ (১৬তম)
* ২০১৬ (১৭তম)
* ২০১৭ (১৮তম)
* ২০১৮ (১৯তম)
* ২০২০ (২০তম)
* ২০২১ (২১তম)
* ২০২২ (২২তম)
* ২০২৩  (২৩তম)
* ২০২৪ (২৪ তম)

## আরও দেখুন
* জাতীয় চলচ্চিত্র পুরস্কার (বাংলাদেশ)
* বাচসাস পুরস্কার
* বাবিসাস পুরস্কার
* মেরিল-প্রথম আলো পুরস্কার

## তথ্যসূত্র

বিষয়শ্রেণী:বাংলাদেশের পুরস্কার
বিষয়শ্রেণী:বাংলাদেশী চলচ্চিত্র পুরস্কার
বিষয়শ্রেণী:বাংলাদেশী সঙ্গীত পুরস্কার
বিষয়শ্রেণী:সিজেএফবি পারফরম্যান্স পুরস্কার
নাইট অ্যাট দ্য মিউজিয়াম

***নাইট অ্যাট দ্য মিউজিয়াম*** () () হল একটি কাল্পনিক-কৌতুকপ্রদ ত্রয়ী চলচ্চিত্র। যা শুরু হয় ২০০৬ সালে এবং শেষ হয় ২০১৪ সালে।
তিনটি চলচ্চিত্রই মিলান ট্রেঙ্ক রচিত শিশুতোষ বই *দ্য নাইট অ্যাট দ্য মিউজিয়াম*-এর উপর ভিত্তি করে বানানো। এগুলো পরিচালনা করেছেন শন লেভি লিখেছেন রবার্ট বকন গারান্ট এবং থমাস লেনন। এর মূল চরিত্র-মিউজিয়ামের নৈশপ্রহরী ল্যারি চরিত্রে অভিনয় করেছেন বেন স্টিলার।

## কুশীলব
* বেন স্টিলার - লরেন্স "ল্যারি" ডেলি
* কার্লা গুগিনো - রেবেকা হাটম্যান
* ডিক ভ্যান ডাইক - সেসিল ফ্রেডরিকস
* মিকি রুনি - গুস
* বিল কবস - রেজিনাল্ড
* জেক চেরি - নিকোলাস "নিক" ডেলি, ল্যারি'র পুত্র
* রিকি জারভাইস - ডক্টর ম্যাকফি
* কির রেভার - এরিকা ডেলি, ল্যারি'র সাবেক স্ত্রী ও নিকের মা
* চার্লি মার্ফি - ট্যাক্সি চালক
* পল রুড - ডন, এরিকার বাগদত্তা
* অ্যান মেয়ারা - ডেবি
* রবিন উইলিয়ামস - থিওডোর রুজভেল্টের মোমের প্রতিমূর্তি

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:২০০৬-এর চলচ্চিত্র
বিষয়শ্রেণী:২০০০-এর দশকের রোমাঞ্চকর হাস্যরসাত্মক চলচ্চিত্র
বিষয়শ্রেণী:ব্রিটিশ চলচ্চিত্র
বিষয়শ্রেণী:ব্রিটিশ রোমাঞ্চকর হাস্যরসাত্মক চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন অভিযানধর্মী হাস্যরসাত্মক চলচ্চিত্র
বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
বিষয়শ্রেণী:আইম্যাক্স চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:ভ্যানকুভারে ধারণকৃত চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:লাইভ অ্যাকশন ও অ্যানিমেশন সহ চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:ইংরেজি ভাষার অভিযানধর্মী হাস্যরসাত্মক চলচ্চিত্র
এ এইচ সালাহউদ্দিন মাহমুদ

**এ এইচ সালাহউদ্দিন মাহমুদ** হলেন বাংলাদেশের মুক্তিযোদ্ধা, রাজনীতিবিদ ও সাবেক সাংসদ। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে কক্সবাজার-১ (চকরিয়া-পেকুয়া) আসন থেকে নির্বাচিত সংসদ সদস্য।

## জন্ম
এ এইচ সালাহউদ্দিন মাহমুদ কক্সবাজার জেলার চকরিয়া উপজেলার বরইতলী ইউনিয়নের গোলাম কাদের ডেপুটি পরিবারে জন্মগ্রহণ করেন।

## রাজনৈতিক জীবন
এ এইচ সালাহউদ্দিন মাহমুদ বাংলাদেশ ছাত্রলীগের কেন্দ্রীয় ভাইস প্রেসিডেন্ট ও মুক্তিযুদ্ধ চলাকালিন সময়ে বিএলএফ কক্সবাজার জেলার কমন্ডার ছিলেন। হুসেইন মুহাম্মদ এরশাদের নেতৃত্বে জাতীয় পার্টি গঠিত হলে তিনি ১৯৮৬ সালে যোগ দেন জাতীয় পার্টিতে এবং কক্সবাজার-১ (চকরিয়া-পেকুয়া) আসন থেকে সংসদ সদস্য নির্বাচিত হন। এমপি নির্বাচিত হওয়ার আগে তিনি চকরিয়া উপজেলা পরিষদের প্রথম চেয়ারম্যান হিসেবে দায়িত্ব পালন করেন। ১৯৮৮ সালের চতুর্থ জাতীয় সংসদ নির্বাচনেও তিনি একই আসন থেকে দ্বিতীয় বার সংসদ সদস্য নির্বাচিত হন। তখন উপমন্ত্রীর মর্যদায় জেলা পরিষদ চেয়ারম্যান পদ সৃষ্টি হলে কক্সবাজার জেলার প্রথম জেলা পরিষদ চেয়ারম্যান মনোনীত হন তিনি। বর্তমানে তিনি জাতীয় পার্টি (মঞ্জু) এর প্রেসিডিয়াম সদস্য।

## তথ্যসূত্র

বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:জাতীয় পার্টি (মঞ্জু) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
খগেন গগৈ

**খগেন গগৈ** (১৯২৬/২৭ – ৫ মার্চ ২০১৯) একজন ভারতীয় রাজনীতিবিদ ছিলেন যিনি ভারতীয় জনতা পার্টির রাজনীতির সাথে যুক্ত ছিলেন। তিনি একবার আসাম বিধানসভার সদস্য হিসেবে নির্বাচিত হয়েছিলেন।

## রাজনৈতিক জীবন
খগেন গগৈ ১৯৭২ সালে ভারতীয় জাতীয় কংগ্রেসের প্রার্থী হিসেবে মাহমরা বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ১৯৯৬ সালে ভারতীয় জনতা পার্টিতে যোগদান করেছিলেন।

## মৃত্যু
খগেন গগৈ ২০১৯ সালের ৫ মার্চ ৯২ বছর বয়সে প্রয়াত হন।

## তথ্যসূত্র

বিষয়শ্রেণী:ভারতীয় জনতা পার্টির রাজনীতিবিদ
বিষয়শ্রেণী:২০১৯-এ মৃত্যু
বিষয়শ্রেণী:১৯২০-এর দশকে জন্ম
বিষয়শ্রেণী:আসামের ভারতীয় জনতা পার্টির রাজনীতিবিদ
বিষয়শ্রেণী:আসাম বিধানসভার সদস্য ১৯৭২-১৯৭৮
বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
মাহমুদুল করিম চৌধুরী

**মাহমুদুল করিম চৌধুরী** (১৯৩৮ - ২০০৫) বাংলাদেশের মুক্তিযোদ্ধা, রাজনীতিবিদ ও সাবেক সাংসদ। তিনি ১৯৭৯ সালের দ্বিতীয় জাতীয় সংসদ নির্বাচনে সাবেক চট্টগ্রাম-১৬, চকরিয়া-কুতুবদিয়া (বর্তমান কক্সবাজার-১, চকরিয়া-পেকুয়া) আসন থেকে নির্বাচিত সংসদ সদস্য।

## জন্ম ও প্রাথমিক জীবন
মাহমুদুল করিম চৌধুরী ১৯৩৮ সালে  ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কক্সবাজার জেলার (ততকালীন চকরিয়া) বর্তমান পেকুয়া উপজেলার মগনামা ইউনিয়নে এক সম্ভ্রান্ত মুসলিম জমিদার পরিবারে জন্মগ্রহণ করেন। তার পিতা মৃত শেখ আবদুল আজিজ চৌধুরী (প্রকাশ ঠান্ডামিয়া)। তার বড় ছেলে শেফায়েত আজিজ রাজু পেকুয়া উপজেলার পরপর তিনবার নির্বাচিত চেয়ারম্যান।

## রাজনৈতিক ও কর্মজীবন
মাহমুদুল করিম চৌধুরী ১৯৫৬ সালে চট্টগ্রাম সরকারী কলেজ ছাত্র সংসদের নির্বাচিত ক্রীড়া সম্পাদক ছিলেন । আব্দুল হামিদ খাঁন ভাসানীর ন্যাশনাল আওয়ামী পার্টির রাজনীতির করতেন। ১৯৭১ সালে মুক্তিযোদ্ধে সক্রিয় অংশগ্রহণ করেন। ১৯৭৩ সালে অবিভক্ত চকরিয়া থানার মগনামা ইউনিয়নের নির্বাচিত চেয়ারম্যান হিসেবে দায়িত্ব পালন করেন।  পরবর্তীতে পেকুয়া উপজেলা পরিষদের চেয়ারম্যান নির্বাচিত হন। তিনি জেনারেল জিয়াউর রহমানের বাংলাদেশ জাতীয়তাবাদী দলে যোগদিয়ে কক্সবাজার জেলা বিএনপির প্রতিষ্ঠাতা আহবায়ক ও জেলা সভাপতি ও  কেন্দ্রীয় নির্বাহী কমিটির প্রতিষ্ঠাতা ভাইস চেয়ারম্যান হিসেবে দায়িত্ব পালন করেন। এর আগে কক্সবাজার জেলা জাগ দলের সভাপতি ছিলেন তিনি। ১৯৭৯ সালের দ্বিতীয় জাতীয় সংসদ নির্বাচনে সাবেক চট্টগ্রাম-১৬ (বর্তমান কক্সবাজার-১, চকরিয়া-পেকুয়া) আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ সদস্য নির্বাচনে একই আসন হতে বিএনপি মনোনীত প্রার্থী হিসেবে প্রতিদ্বন্ধিতা করে পরাজিত হন। এছাড়াও তিনি বাংলাদেশ মৎস্যজীবী সমিতির কেন্দ্রেীয় সভাপতি ছিলেন।

## মৃত্যু
মাহমুদুল করিম চৌধুরী ২৭ ডিসেম্বর ২০০৫ সালে মৃত্যুবরণ করেন।

## আরও দেখুন

* দ্বিতীয় জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* দ্বিতীয় জাতীয় সংসদ সদস্যদের তালিকা (১৯৭৯)  –জাতীয় সংসদ

বিষয়শ্রেণী:১৯৩৮-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:ন্যাশনাল আওয়ামী পার্টির সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:২০১২-এ মৃত্যু
বিষয়শ্রেণী:উপজেলা পরিষদের চেয়ারম্যান
সেসিয়া টিবিয়ালিস

**সেসিয়া টিবিয়ালিস**, এক ধরনের **আমেরিকান বোলতা জাতীয় মথ**, **পপলার ক্লিয়ারুয়িং বোরার** বা **কটনউড ক্রাউন বোরার** হলো সেসিডায়ে পরিবারের একটি মথ। এটি ব্রিটিশ কলাম্বিয়া, কলোরাডো, ইউটাহ, মিশিগান, মন্টানা, ওয়াশিংটন, ক্যালিফোর্নিয়া এবং অ্যারিজোনাসহ উত্তর আমেরিকায় পাওয়া যায়। 
বাম|থাম্ব|200x200পিক্সেল
প্রাপ্তবয়স্ক মথের দেহ কালো ও হলুদ বর্ণের ডোরাযুক্ত এবং ডানা স্বচ্ছ, বোলতার সাথে এদের মিল আছে।

লার্ভা সাধারণত লিলাক, গ্রীন এস, পপলার, অ্যাস্পেন, কটনউড এবং ট্রেম্বিলিং অ্যাস্পেন খেয়ে থাকে। এটি পপলার ও উইলো এবং সাধারণত হাইব্রিড পপলার স্টুল বিডের জন্য ক্ষতিকর কীট। এরা তাদের বাহক গাছের নিচের কাণ্ড এবং শিকড় উভয়ের কম্বিয়াল অঞ্চলের (ছাল-কাঠের জোড়াতে) সুরঙ্গতে বাস করে। প্রজাতিটির জীবনচক্র সম্পূর্ণ করতে দুই বছর সময় লাগে, লার্ভা হিসাবে দু'বার শীত অতিবাহিত করে। লার্ভা বাহক গাছের শিকড়গুলো খাওয়ার ফলে মাটিতে রেশম-রেখাযুক্ত কাঠের কুচি কুচি পিউপার চেম্বার হয়। এগুলি গাছের কাণ্ড খাওয়ার ফলে বাকলের ঠিক নিচে পিউপাতে পরিনত হয়। তাদের অবস্থানের উপর ভিত্তি করে, পিউপা জুনের শেষের দিকে বা জুলাইয়ের প্রথম দিকে প্রাপ্তবয়স্ক পতঙ্গ হিসাবে পরিনত হওয়ার আগে মাটি বা ছালের পৃষ্ঠের দিকে চলে আসে।

## তথ্যসূত্র

বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
পথচারী

[থাম্ব| ভারতের [মহীশূর|মহীশুরের পথচারীরা রাস্তা পার হবার জন্য অপেক্ষা করছে ]]

thumb|সিঙ্গাপুরের রাস্তায় পথচারী সতর্কতা সাইন
**পথচারী** হলেন এমন ব্যক্তি যাঁরা পায়ে হেঁটে বেড়ান, হাঁটছেন বা দৌড়াচ্ছেন । আধুনিক যুগে এই শব্দটি সাধারণত কাউকে রাস্তা বা ফুটপাতে হাঁটতে বোঝায় তবে ঐতিহাসিকভাবে এটি ছিল না।

পথচারী শব্দটি এসেছে 'পেড' (*ped)-* মানে 'পা' এবং ইয়ান *(ian)* - মানে 'স্বভাবগত' শব্দ দু'টি থেকে।  এই শব্দটি লাতিন শব্দ *প্যাডিস্টার (pedester)* মানে 'পায়ে যাচ্ছি' থেকে উদ্ভূত এবং ১৮ শতকের প্রথমদিকে ইংরেজি ভাষায় শব্দটি ব্যবহৃত হয়েছিল।  এটি আজও ব্যবহার করা যেতে পারে, বিশেষণ হিসাবে সরল বা নিস্তেজ অর্থে।  তবে, এই নিবন্ধে এটির বিশেষ্য রূপ এবং যারা পদচারনা করে তাদেরকে বোঝানো হয়েছে।

ক্যালিফোর্নিয়ায় পথচারীর সংজ্ঞা আরো বিস্তৃত করা হয়েছে,  যে কোনও ব্যক্তি চালিত যানবাহনে যা বাইসাইকেল নয় অথবা সেইসাথে শারীরিক অক্ষমতার কারণে স্ব-চালিত হুইলচেয়ার পরিচালনা করে এমন লোকও পথচারী হিসাবে অন্তর্ভুক্ত।  কিছু সম্প্রদায়ের মধ্যে যারা ছোট চাকা যেমন রোলার স্কেট, স্কেটবোর্ড এবং স্কুটার পাশাপাশি হুইলচেয়ার ব্যবহারকারীরাও  পথচারী হিসাবে অন্তর্ভুক্ত রয়েছে।


## ইতিহাস
হাঁটা সবসময়ই মানুষের চলনশক্তির প্রাথমিক মাধ্যম হয়ে দাঁড়িয়েছে। প্রায় ৬০,০০০ বছর আগে আফ্রিকা থেকে প্রথম মানুষ স্থানান্তরিত হয়েছিল।  তারা অস্ট্রেলিয়া পৌঁছানোর জন্য ভারতের উপকূল ধরে হেঁটেছিল। তারা এশিয়া পেরিয়ে আমেরিকা এবং মধ্য এশিয়া থেকে ইউরোপে পৌঁছেছিল।


## স্বাস্থ্য সুবিধা এবং পরিবেশ
নিয়মিত হাঁটা মানুষের স্বাস্থ্য এবং প্রাকৃতিক পরিবেশ উভয়ের জন্যই গুরুত্বপূর্ণ। ঘন ঘন ব্যায়াম যেমন হাঁটা স্থুলতা এবং এ সম্পর্কিত সমস্যার সম্ভাবনা হ্রাস করে। বিপরীতে, সংক্ষিপ্ত ভ্রমণের জন্য গাড়ি ব্যবহার করা স্থূলতা এবং যানবাহনের নির্গমন উভয়ের দ্বারা জলবায়ু পরিবর্তনের ক্ষেত্রে অবদান রাখে: অভ্যন্তরীণ দহন ইঞ্জিনগুলি তাদের প্রথম মিনিটের অপারেশনের সময় আরও অদক্ষ এবং অত্যন্ত দূষণকারী হয় (ইঞ্জিন কোল্ড স্টার্ট)। গণপরিবহন সাধারণত হাঁটতে উৎসাহ দেয়, কারণ এটি বেশিরভাগ ক্ষেত্রেই একজনকে সরাসরি নিজের গন্তব্যে নিয়ে যায় না।


## আরও দেখুন
thumb|শিবুয়া ক্রসিং, টোকিও, জাপান (ভিডিও)

* ফুটপাথ
* জুনিয়র নিরাপত্তা টহল 
* ট্র্যাফিক শান্তকরন
* চলন ক্ষমতা 
* চলাফেরা

## তথ্যসূত্র

## বহিঃসংযোগ
*  স্কুলের নাম পথচারী - মুহম্মদ জাফর ইকবাল

বিষয়শ্রেণী:হাঁটা
বিষয়শ্রেণী:ট্র্যাফিক
বিষয়শ্রেণী:অপর্যালোচিত অনুবাদসহ পাতা
সূতিকাষষ্ঠী ব্রত

**সূতিকাষষ্ঠী ব্রত** বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ষষ্ঠীব্রত। গ্রামীণ বাংলার বাঙালি হিন্দুঘরের সন্তানবতী মেয়েরা সন্তান জন্মের ছয় দিনের দিন সূতিকাগৃহে এই ব্রত পালন করে। অনুষ্ঠান পালনের পূজক হন ধাইমা নিজে। ব্রতের উদ্দেশ্য হল সন্তানের ভাগ্য নিরূপণ তথা গোষ্ঠীর মঙ্গল কামনা।

## ব্রতের বৈশিষ্ট্য
গ্রাম-বাংলার বসতবাড়ির আঁতুরঘর বা সূতিকাগারে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।

শিশুর জন্মের তিন দিনের দিন বাড়ির বয়স্করা ভাগ্যগণনা করে কোষ্ঠী তৈরী করেন; তাঁদের বিশ্বাস, সূতিকাষষ্ঠীর দিন স্বয়ং বিধাতাপুরুষ এসে শিশুর অদৃষ্ট এবং কোষ্ঠী ঠিক করে যান৷

সূতিকাষষ্ঠী ব্রত পালনের প্রথম পর্যায়ে প্রয়োজনীয় উপকরণ অর্থাৎ আতপচালের পিটুলিগোলা, ছোট শাঁখ, কলাপাতা বা রেকাব, সোয়াসের চাল, তিনখানা হলুদ, সোয়া পরিমাণ পয়সা, অখণ্ড কলার ছড়া এবং কোষ্ঠীনির্মাণের খেলনি ও তালপাতা সংগ্রহ করতে হয়।

দ্বিতীয় পর্যায়ে বাড়ির দেওয়ালের উপর পরিষ্কার করে পিটুলি দিয়ে 'বসুধারা' সহ 'গৌরী-আল্পনা', ঘটে স্বস্তিক আল্পনা এবং ষষ্ঠীদেবীর আসনে 'হাতে পো কাঁখে পো' আল্পনা আঁকতে হয়।

তৃতীয় পর্যায়ে পূজার উপকরণগুলি কলাপাতা বা রেকাবের উপর রেখে আসনের আঁকা আল্পনার সামনে একটি অখণ্ড কলার ছড়া রেখে বিধাতাপুরুষের উদ্দেশ্যে নবজাতকের কোষ্ঠীনির্মাণের খেলনি ও তালপাতা দিতে হয়। ব্রত পালনের পর উদযাপনের সময়ে পূজার যাবতীয় দান-সামগ্রী ধাইমাকে দিতে হয়।

এইদিন অনেক বাড়িতে 'ষষ্ঠীমঙ্গল' যাত্রা অভিনয়ের রীতি আছে।
## তথ্যসূত্র

বিষয়শ্রেণী:বাংলার সংস্কৃতি
বিষয়শ্রেণী:বাঙালি হিন্দু
বিষয়শ্রেণী:ব্রত
মাঘমণ্ডল ব্রত

**মাঘমণ্ডল ব্রত** বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের কুমারী মেয়েরা মাঘ মাসের পয়লা থেকে সারা মাঘ মাস ধরে একমাসব্যাপী এই ব্রত পালন করে। ব্রতের উদ্দেশ্য হল উপযুক্ত স্বামী ও পুত্র লাভ।
## ব্রতের বৈশিষ্ট্য
গ্রাম-বাংলার বসতবাড়ির কাছের পুকুর ঘাটে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।

মাঘমণ্ডল ব্রত পালনের প্রথম পর্যায়ে ব্রতিনীকে প্রয়োজনীয় উপকরণ অর্থাৎ আতপচালের পিটুলিগোলা, দূর্বাঘাস ও ফুল সংগ্রহ করতে হয়।

দ্বিতীয় পর্যায়ে ব্রতদিবসে সকালবেলা সূর্যোদয়ের পূর্বে স্নান করে শুদ্ধ বস্ত্র পরে পুকুরঘাটে মাটির উপর পরিষ্কার করে পিটুলি দিয়ে চাঁদ, সূর্য, পৃথিবী, তারা ও ইলগাছের আল্পনা আঁকতে হয়।

তৃতীয় পর্যায়ে পূজার মুহূর্তে আঁকা আল্পনার সামনে সূর্যদেবের উদ্দেশ্যে পূজার মন্ত্র পড়ে দূর্বাগুচ্ছ নিজের মুখে বোলাতে হয়।

## তথ্যসূত্র

বিষয়শ্রেণী:বাংলার সংস্কৃতি
বিষয়শ্রেণী:বাঙালি হিন্দু
বিষয়শ্রেণী:ব্রত
কুল-কুলতি ব্রত

**কুল-কুলতি ব্রত** বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের মহিলারা আশ্বিন মাসের সংক্রান্তি থেকে সারা কার্তিক মাস ধরে একমাসব্যাপী এই ব্রত পালন করেন। এটি চার বছর পরপর পালন করতে হয়। ব্রতের উদ্দেশ্য হল মৃত্যুর পর স্বর্গে  অধিষ্ঠান কামনা।
## ব্রতের বৈশিষ্ট্য
গ্রাম-বাংলার বসতবাড়ির তুলসীতলায় এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।

কুল-কুলতি ব্রত পালনের প্রথম পর্যায়ে ব্রতিনীকে প্রয়োজনীয় উপকরণ অর্থাৎ প্রদীপ ও কুলপাতা সংগ্রহ করতে হয়।

দ্বিতীয় পর্যায়ে সন্ধ্যাবেলায় বসতবাড়ির তুলসীতলায় কুলপাতা পেতে হাতে করে প্রদীপটি ঘোরাতে ঘোরাতে ছড়া আবৃত্তি করা হয়:

"কুল-কুলতি কুলবতী
তুলসীতলায় দিয়ে মাটি
আমার যেন হয় স্বর্গে বাতি।।"

এভাবে প্রদীপটি তিনবার ঘুরিয়ে কুলপাতার উপর রেখে নিচের ছড়াটি বলে নমস্কার করা হয়।

"হরিপ্রিয়া তুলসীদেবী করি নমস্কার
অন্তিমকালে কোরো মাগো ভবনদী পার।।"


## তথ্যসূত্র

বিষয়শ্রেণী:বাংলার সংস্কৃতি
বিষয়শ্রেণী:বাঙালি হিন্দু
বিষয়শ্রেণী:ব্রত
গোকল ব্রত

**গোকল ব্রত** বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের কুমারী মেয়েরা চৈত্র মাসের সংক্রান্তি থেকে সারা বৈশাখ মাস ধরে একমাসব্যাপী গাভী পূজার মাধ্যমে এই ব্রত পালন করে। এটি চার বছর পরপর পালন করতে হয়। ব্রতের উদ্দেশ্য হল সাংসারিক সমৃদ্ধি ও স্বর্গবাসের কামনা।
## ব্রতের বৈশিষ্ট্য
গ্রাম-বাংলার বসতবাড়ির নিকটস্থ গোয়ালঘরে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।

গোকল ব্রত পালনের তিনটি পর্যায় আছে। যথা: আহরণ, ক্রিয়া ও ছড়া।

*প্রথম পর্যায়ে ব্রতিনীকে প্রয়োজনীয় উপকরণ অর্থাৎ তিনগাছা দূর্বাঘাস, সরিষার তেল, বাটা হলুদ, সিঁদুর, চন্দন, তিনটি পাকাকলা, একটি পাখা ও একঘটি জল সংগ্রহ করতে হয়। 
*দ্বিতীয় পর্যায়ে উপকরণগুলি ডালায় সাজিয়ে বাড়ির গাইগরুর কাছে যেতে হয়। তারপর গাভীটির শিঙে তেল মাখিয়ে কপালে হলুদ-সিঁদুর-চন্দনের টিপ দিতে হয়।
*তৃতীয় পর্যায়ে তিনবার পূজার ছড়া বলতে বলতে গাইয়ের চার পায়ের খুর ধুয়ে দেওয়া হয়—

"গোকুল গোকুলের ধনী
ব্রত করে রাজবানী"

এরপর, তিনবার পূজার ছড়া পড়ে গাইটিকে দূর্বাঘাসের সঙ্গে পাকাকলা খেতে দিতে হয়—

"গোকল গোকুলে বাস
গরুর মুখে দিয়ে ঘাস
আবার যেন হয় স্বর্গে বাস"

এভাবে ব্রত পালনের পর গাভীটিকে পাখা দিয়ে বাতাস করে বলতে হয় —

"তোমারে পূজিয়া গাভী বাতাস করি পাখা
আমার হাতে থাকে যেন সুবর্ণের শাঁখা।"

সবশেষে গাইটিকে ভক্তিসহকারে প্রণাম করতে হয়।

## তথ্যসূত্র

বিষয়শ্রেণী:বাংলার সংস্কৃতি
বিষয়শ্রেণী:বাঙালি হিন্দু
বিষয়শ্রেণী:ব্রত
শামশুদ্দিন আহমদ চৌধুরী

ডা. **শামশুদ্দিন আহমদ চৌধুরী** বাংলাদেশের একজন চিকিৎসক, রাজনীতিবিদ সাবেক সাংসদ। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হয়ে সাবেক চট্টগ্রাম-১৬, চকরিয়া-কুতুবদিয়া (বর্তমান কক্সবাজার-১, চকরিয়া-পেকুয়া) আসন থেকে নির্বাচিত সংসদ সদস্য।

## জন্ম ও প্রাথমিক জীবন
ডা. শামশুদ্দিন আহমদ চৌধুরী ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কক্সবাজারের চকরিয়া উপজেলার ডুলাহাজারা ইউনিয়নে জন্মগ্রহণ করেন।

## রাজনৈতিক ও কর্মজীবন
ডা. শামশুদ্দিন আহমদ চৌধুরী একজন চিকিৎসক ও বাংলাদেশ আওয়ামী লীগের রাজনীতিবিদ ও বঙ্গবন্ধুর সহচর। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হয়ে সাবেক চট্টগ্রাম-১৬, চকরিয়া-কুতুবদিয়া (বর্তমান কক্সবাজার-১, চকরিয়া-পেকুয়া) আসন থেকে তিনি সংসদ সদস্য নির্বাচিত হন।

## তথ্যসূত্র

বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশী চিকিৎসক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জীবিত ব্যক্তি
আদা-হলুদ ব্রত

**আদা-হলুদ ব্রত** বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের সধবা মহিলারা চৈত্র মাসের সংক্রান্তিতে এই ব্রত পালন করেন। ব্রতিনী চৈত্র মাসের সংক্রান্তি থেকে সারা বৈশাখ মাস ধরে প্রতিদিন একজন সধবাকে মুষ্টি পরিমাণ ধান সহ আদা, হলুদ প্রদান করেন। এটি চার বছর পরপর পালন করতে হয়। ব্রতের উদ্দেশ্য হল সংসারে চিরতরে অন্নের অভাব দূরীকরণ।

মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।

## ব্রতের বৈশিষ্ট্য
আদা হলুদ ব্রত পালনের প্রথম পর্যায়ে ব্রতিনীকে প্রয়োজনীয় উপকরণ অর্থাৎ ধান, ধনে, আদা, হলুদ, সন্দেশ বা এই জাতীয় মিষ্টান্ন ও কয়েকটি পয়সা সংগ্রহ করতে হয়।

দ্বিতীয় পর্যায়ে, চৈত্র মাসের সংক্রান্তি থেকে সারা বৈশাখ মাস ধরে প্রতিদিন একজন সধবাকে এক মুঠো পরিমাণ ধান, এক মুঠো ধনে, পাঁচটি আদা, পাঁচটি হলুদ, পাঁচটি সন্দেশ বা এই জাতীয় মিষ্টান্ন ও পাঁচটি পয়সা প্রদান করতে হয়।

ব্রতিনীকে একইভাবে দ্বিতীয় বছরে দুইজন সধবাকে, তৃতীয় বছরে তিনজন সধবাকে, চতুর্থ বছরে চারজন সধবাকে দিয়ে ব্রতপালন করতে হয়।

চতুর্থ বছরে ব্রত পালনের পর উদযাপনের সময়ে বৈশাখ মাসের সংক্রান্তিতে চারজন সধবাকে যত্ন সহকারে খাইয়ে লালপেড়ে শাড়ি, কড়, নোয়া, সিঁদুরচুপড়ি, মাথা ঘষা, আলতা ও দক্ষিণা দিতে হয়। এরপর ব্রতিনী প্রথম বছরের মূল সধবা মহিলাটিকে রুপোর সিঁদুরকৌটো, সোনা বাঁধানো নোয়া, পাখা, চিরুনি, আয়না, একটি গামছা ও একটি টাকা দক্ষিণা দেন।
## তথ্যসূত্র

বিষয়শ্রেণী:বাংলার সংস্কৃতি
বিষয়শ্রেণী:বাঙালি হিন্দু
বিষয়শ্রেণী:ব্রত
সাতগাঁও ইউনিয়ন

**সাতগাঁও ইউনিয়ন** বাংলাদেশের মৌলভীবাজার জেলার শ্রীমঙ্গল উপজেলার একটি ইউনিয়ন।

## অবস্থান ও সীমানা

## ইতিহাস

## প্রশাসনিক এলাকা

## আয়তন ও জনসংখ্যা

## শিক্ষা
শিক্ষার হার :  

শিক্ষা প্রতিষ্ঠান

## দর্শনীয় স্থান

## উল্লেখযোগ্য ব্যক্তিত্ব

## জনপ্রতিনিধি
বর্তমান চেয়ারম্যান-
দেবাশিষ দেব রাখু

চেয়ারম্যানগণের তালিকা

## আরও দেখুন

## তথ্যসূত্র

## বহিঃসংযোগ

বিষয়শ্রেণী:শ্রীমঙ্গল উপজেলার ইউনিয়ন
আহিরন রেলওয়ে স্টেশন

**অহিরান রোড রেলওয়ে স্টেশন** পূর্ব রেলওয়ে জোনের মালদা রেল বিভাগের বারহরওয়া-আজিমগঞ্জ-কাটোয়া লুপ লাইনের একটি রেলস্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার অহিরান স্টেশন রোডে অবস্থিত।

## অবস্থান
অহিরান রেলওয়ে স্টেশন মুর্শিদাবাদ জেলার অহিরানে অবস্থিত। এর ভৌগোলিক ২৪°১৬′২৪″ উত্তর ৮৮°১৩′৩৬″ পূর্ব। এই স্টেশন থেকে  পরবর্তী স্টেশন হল - সুজনীপাড়া রেলওয়ে স্টেশন এবং পূর্ববর্তী স্টেশন হল জঙ্গীপুর রোড রেলওয়ে স্টেশন

## ইতিহাস
১৯১৩ সালে, হুগলি-কাটোয়া রেলপথটি  ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ লাইন দ্বারা  নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়।  ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। কয়েকটি যাত্রী ও এক্সপ্রেস ট্রেন সহ মোট ১৬ টি ট্রেন অহিরান রোড রেলস্টেশনে থামে।  অহিরান রোড এবং হাওড়া রেলওয়ে স্টেশনের মধ্যে দূরত্ব প্রায় ২৫৫ কিমি। 
## পরিকাঠাম
স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। অহিরান রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা রয়েছে।

অহিরান রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই। 
## বৈদ্যুতীকরণ
অহিরান রেলওয়ে স্টেশনের রেলপথে বৈদ্যুতীকরণের কাজ চলছে।
## রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা মালদা ও হাওড়াগামী ট্রেন চলাচল করে। প্রতিদিন এই স্টেশনে ১৬ টি ট্রেন যাত্রী পরিষেবা প্রদান করে থাকে।

## প্রশাসন ও  নিরাপত্তার ব্যবস্থা
অহিরান রেলওয়ে স্টেশনটি ভারতীয় রেলের পূর্ব রেল অঞ্চলের মালদা রেল বিভাগের অন্তর্গত। স্টেশনের কোড বা সংকেতিক নাম হল - এএইচএন। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

## তথ্যসূত্র

বিষয়শ্রেণী:মুর্শিদাবাদ জেলার রেলওয়ে স্টেশন
বিষয়শ্রেণী:মালদা রেলওয়ে বিভাগ